Fallen Apocalypse

**Fallen Apocalypse** ;(ฟอลเลน อโพคาลิปส์, ปฐมบทแห่งความบิดเบี้ยว)

เรื่องราวก่อนการเข้าสู่ ‘ยูโทเปียจำลองลำดับที่ 1’  จุดเริ่มต้นของ 'ลูน่า อัล มาเชลดีเล่' ผู้ก่อตั้ง Lunatic ที่มาที่ไป เจตจำนง และความปรารถนาที่เธอมีภายใต้ความรับผิดชอบที่ถูกซ่อนเอาไว้จากโศกนาฎกรรมในอดีตที่ได้เปลี่ยนแปลงตัวเธอไปตลอดกาล และโฉมหน้าที่แท้จริงของ SC ระบบอันแสนทะนงตัวผู้อยู่เหนือจิตใจของผู้คนซึ่งไม่เคยถูกเปิดเผยกระทั่งต่อหน้าเหล่า WBC ผู้จงรักภักดี

## Plot

เรื่องราวจะเริ่มต้นขึ้นด้วยการสูญเสียที่พึ่งสุดทา้ยของลูน่า เด็กสาวผู้เกิดมาใน 'อการ์ธา' ดินแดนโบราณที่เมนดิสในยุคสมัยก่อนได้สร้างเอาไว้ ทว่าตัวเธอคือทายาทและผู้อยู่อาศัยคนสุดท้ายในอการ์ธา ที่ซึ่งในอดีตเต็มไปด้วยเมนดิสที่รวมตัวกันก่อตั้งระบบสังคมของตัวเองขึ้นมา เมื่อมีมนุษย์กลุ่มหนึ่งเข้ามายังอการ์ธาและได้สังหารแม่ของเธอลง 'ชาล็อต' หนึ่งในสมาชิกกลุ่มที่เข้ามายังอการ์ธาได้พบตัวลูน่าและเข้าใจว่าเธอคือเด็กที่ถูกคนที่นี่พาตัวมาจากหมู่บ้านด้านล่าง ชาล็อตได้รับตัวลูน่าไปดูแลในฐานะลูกบุญธรรม และตั้งชื่อให้ว่า 'ดาเรย์' โดยไม่รู้ความจริงว่าเด็กผู้หญิงที่เธอพามา คือทายาทคนสุดท้ายของมาเชลดีเล่ ตระกูลเมนดิสผู้ก่อตั้งอการ์ธาอันยิ่งใหญ่

หลังจากลูน่าถูกพาตัวไปดูแล ชาล็อตได้พาเธอกลับไปยังต่างประเทศและส่งเธอเข้าเรียนเหมือนกับคนทั่วไป ที่นั่นลูน่าได้พบกับ 'เดรโก' เด็กชายเพื่อนร่วมห้อง และ 'อลิเซีย' ซึ่งเป็นเพื่อนเพียงกลุ่มเดียวของเธอ ทั้งสามสนิทสนมกันและไปไหนมาไหนด้วยกันตลอด ลูน่าจะคุยแค่กับเดรโกและอลิเซียเท่านั้น ทำให้เธอมักถูกมองว่าเป็นเด็กมีปัญหา วันหนึ่งทางโรงเรียนได้จัดทัศนศึกษาขึ้นและเดินทางไปยัง 'คาเชลลอส' ประเทศซึ่งกำลังพัฒนาระบบการปกครองรูปแบบใหม่ ทว่าในเที่ยวบินนั้นกลับเกิดอุบัติเหตุและเป็นเหตุให้เครื่องตกจนมีผู้เสียชีวิตแทบยกลำ มีเพียงเดรโกเท่านั้นที่รอดมาได้ ทว่าความจริงแล้วคนที่เหลือรอดมานั้นยังมีลูน่า และอลิเซียอีกด้วยแต่กลับไม่มีใครรู้ หลังจากรอดชีวิตมาทั้งสองพยายามหาทางมีชีวิตรอดและขอความช่วยเหลือ ทว่าระหว่างนั้นเองอลิเซียกลับถูกอาชญากรที่หลบหนีการจับกุมพบเข้า และเป็นเหตุให้เธอถูกข่มขืน ส่วนลูน่านั้นถูกจับให้ดูเพื่อนรักของตัวเองทุกข์ทรมานอย่างไม่อาจทำอะไรได้ และในตอนนั้นเองที่ส่วนลึกในจิตใจของลูน่าได้แสดงพันธุกรรมอันผิดปกติของเธอ จากความเสียใจเริ่มกลายเป็นความสมเพชปนเอือมระอา และเมื่ออลิเซียถูกปล่อยเป็นอิสระทั้งสองก็ได้ตัดสินใจขอความช่วยเหลือจากระบบ ทว่าระบบ SC กลับตัดสินพิพากษาอลิเซียให้มีความผิด เพราะค่าสถานะทางจิตใจของเธอยู่ในระดับอันตรายซึ่งเป็นผลมาจากการเสียสติจากการถูกกระทำ ตรงข้ามกับเหล่าอาชญากรที่ปริ่มสุขและไม่รู้สึกผิดซึ่งทำให้สภาพจิตใจของพวกเขาแสดงผลในแง่ดี เมื่อลูน่าเห็นถึงความไร้มนุษยธรรมและสนใจเพียงแค่ตัวเลขแสดงผล เธอจึงเคียดแค้นการพิพากษานั้น และนั่นก็ทำให้อลิเซียมีอาการแย่ลง ทว่าโศกนาฎกรรมก็เกิดขึ้นเมื่อสติของลูน่าหายไปทำให้เธอลงมือขืนใจเพื่อนของตัวเองก่อนจะเข้าห้องประหาร และหลังจากที่อลิเซียตายไปลูน่าก็โทษความผิดให้กับตัวเองที่ไม่สามารถทำอะไรได้ และเกลียดชังระบบ SC ที่พิพากษาอย่างไม่ยุติธรรม

หลังจากนั้นนานหลายปีลูน่าได้พยายามสืบหาโฉมหน้าที่แท้จริงของระบบ และเธอได้พบกับชาล็อตอีกครั้งซึ่งชาล็อตเชื่อว่าเธอได้ตายไปในอุบัติเหตุเมื่อหลายปีก่อน ลูน่าเข้าไปตีสนิทกับชาล็อตและด้วยคาริสม่าของเธอก็ทำให้ชาล็อตเชื่อใจลูน่าจนยอมพูดความจริงกับคนที่ตัวเองรักเสมือนลูกสาวแท้ๆว่า ระบบ SC นั้นมีที่ตั้งอยู่ ณ ตึกที่สูงที่สุดในเมืองแห่งนี้ เมื่อได้ความดังนั้นลูน่าจึงบุกเข้าไปในตึกและตามหาจนพบกับ 'แกนสมอง' ของระบบซึ่งมีความคิดและสติปัญญาไม่ต่างอะไรจากมนุษย์ และที่นั่นเองที่ทำให้เธอได้รู้ความจริงว่า ระบบ SC นั้นถูกสร้างขึ้นจากสมองของชาวอการ์ธาที่เสียชีวิตไปแล้วซึ่งถูกรวบรวมโดยมนุษย์กลุ่มหนึ่งที่ปรารถนาสันติสุขซึ่งมีความเห็นว่า องค์ความรู้และวิธีการคิดของชาวอการ์ธาที่ก็คือเมนดิสที่ตัดขาดตัวเองจากโลกภายนอกนั้นมีกำลังและประสิทธิภาพมากพอที่จะใช้เป็นรากฐานในการปกครองและบริหารระบบสังคม ซึ่งในบรรดาสมองเหล่านั้นก็มี 'มานูเอล อัล มาเชลดีเล่' หรือก็คือแม่ของลูน่าที่ถูกฆ่าตายอยู่ด้วย ลูน่าพยายามไกล่เกลี่ยขอให้ระบบทำลายตัวเอง ทว่าก็ไม่เป็นผล และระบบก็ได้พยายามตัดสินพิพากษาลูน่าและก็ไม่เป็นผลเช่นกัน เพราะความผิดปกติทางจิตใจที่เกิดจากพันธุกรรมของเธอนั้นทำให้เธอเข้าลักษณะของ 'มรดกของพระเจ้า' มาตั้งแต่เกิด และโศกนาฎกรรมของอลิเซียก็เป็นชนวนจุดให้มันแสดงออกอย่างเต็มที่นั่นเอง ลูน่าจึงจากมาพร้อมให้คำมั่นสัญญากับตัวเองและรบบเอาไว้ว่า จะเผยโฉมหน้าที่แท้จริงของระบบจอมปลอมให้โลกใบนี้ได้เห็น และจะทำลายรากฐานของระบบด้วยตัวเอง

ผ่านไปหลายปี ลูน่าได้เดินทางไปถึงยังดินแดนรกร้างแห่งหนึ่งซึ่งที่นั่นเธอได้พบกับ 'เดเรค' ศิลปินผู้ถูกกล่าวหาว่าสติฟั่นเฟือน ลูน่าได้มอบน้ำและอาหารประทังชีวิตให้เดเรคซึ่งทำให้เขานับถือเธอในฐานะผู้มีพระคุณและเดินทางตามติดเธอไปด้วยเพราะสนใจในทัศนคติที่ลูน่ามีต่อโลกใบนี้ ทั้งสองเดินทางไปยัง 'ลอว์ทริต' ประเทศเล็กๆที่อยู่ทางเหนือซึ่งกำลังก่อสงครามซึ่งกันและกัน ที่นั่นเองที่ลูน่าได้พบกับ 'เฟรเซอร์' นายทหารผู้สิ้นหวังจากสงคราม ลูน่าได้บอกกับเฟรเซอร์ว่าเธอต้องการกำลังและสติปัญญาของเขา เฟรเซอร์เองก็ยังไม่ได้ตอบตกลงแต่ก็ยอมเดินทางตามลูน่าและเดเรคไปในที่สุด ทว่าเมื่อทั้งสามเดินทางไปถึงยังชายแดนก็พบเข้ากับเหตุจราจลของกลุ่มกบฎเข้า ลูน่าตัดสินใจฝ่าฝูงชนเข้าไปช่วยหญิงสาวคนหนึ่งซึ่งถูกทิ้งเอาไว้กลางกองเพลิง เธอคือ 'มอลเลีย' นักศึกษาสาวผู้สูญเสียเพื่อนคนสำคัญไปในกองเพลิง ลูน่าเห็นดังนั้นจึงตัดสินใจชวนมอลเลียเข้าเป็นพวก แล้วสัญญาว่าจะให้ที่อยู่และอาหารโดยไม่มีค่าใช้จ่าย มอลเลียที่ศรัทธาในตัวของลูน่าจึงได้ถามว่าทำไมลูน่าถึงช่วยเธอและคนอื่นๆ ซึ่งคำตอบที่ลูน่าให้กับทั้งสามก็คือ ตัวเธอเต็มไปด้วยบาปที่มากมาย บาปที่ไม่อาจชดใช้ได้ บาปของความจริง บาปของความทรงจำ และการที่เธอทำเช่นนี้ก็ไม่ใช่การไถ่บาป แต่เป็นการทำให้คนอื่นหลุดพ้นจากสิ่งที่กำลังเป็น เธอไม่ต้องการให้ใครต้องกลายเป็นแบบเธอ อีกทั้งเธอที่รับรู้ความจริงของระบบ SC ก็ไม่สามารถอภัยให้กับผลพวงที่เกิดจากระบบเหล่านั้นได้ จากนั้นทั้งเดเรค เฟรเซอร์ และมอลเลียก็ได้ตัดสินใจเดินทางกลับไปยังอการ์ธาพร้อมกับลูน่า และที่นั่นนเองที่ทั้งสามตัดสินใจเป็นกำลังให้กับเจตจำนงของลูน่า และก่อตั้งกลุ่ม Lunatic ซึ่งมีแกนนำหลักเป็น 'สเตลล่า' ดวงดาวทั้งสามแห่งกลุ่มดาวสามเหลี่ยมฤดูร้อนผู้ให้คำมั่นสัญญาว่าจะอยู่เคียงข้างดวงจันทร์อันล้ำค่าของพวกเขา เดเรคได้รับชื่อ 'เดเนป' เฟรเซอร์ได้รับชื่อ 'อัลแตร์' และมอลเลียได้รับชื่อว่า 'วีก้า' และหลังจากนั้นพวกเธอทั้งหมดจึงตัดสินใจร่วมมือกันเปิดเผยโฉมหน้าของระบบ SC ให้โลกได้รับรู้...

## Themes

แม้ว่า Fallen Apocalypse จะถูกเขียนขึ้นหลังจาก Fallen เล่มแรก แต่เจตนาของผู้เขียน (RayRin | SIN RayRin) นั้นต้องการถ่ายทอดเบื้องหลังและเหตุผลของการกระทำของตัวละครต่างๆในเล่มแรกให้ชัดเจน รวมทั้งบทบาทของลูน่าที่ในเล่มแรกแทบไม่ปรากฏที่มาที่ไปก็ถูกขยายความและอธิบายอย่างลึกซึ้งในเล่มนี้ อีกทั้งยังเป็นการเปิดเผยความสัมพันธ์ของสเตลล่าที่มีต่อดวงจันทร์ และความจริงของระบบอันยิ่งใหญ่

## Main Character

* ลูน่า อัล มาเชลดีเล่
* มานูเอล อัล มาเชลดีเล่
* ชาล็อต แมคเดล
* อลิเซีย ฟอลรีสก้า
* เดเรค
* เฟรเซอร์
* มอลเลีย

## Details

* บทเพลงแห่งชีวิต
* โลงแห่งเนบูคัดเนสซาร์
* กุญแจแห่งคลาวิส
* ผาแห่งความตาย
* ประตูแห่งอการ์ธา

## Another

* สำหรับ Fallen Apocalypse ไม่มีฉบับภาษาไทย และมีแค่แบบ Novel เท่านั้น